અલગ થયેલા દેવભૂમિ દ્વારકા જિલ્લાની વાત કરીએ તો અહીં બે વિધાનસભાની સીટ છે. હાલ આ બંને સીટ ભાજપ પાસે છે. પણ ર૦૧૭નાં જંગમાં ભાજપે બંને સીટ જાળવવી અઘરી હોવાનું સ્થાનિક લોકો કહી રહ્યા છે. ખંભાળીયા સીટ પર કૉંગ્રેસના પૂર્વ સાંસદ વિક્રમ માડમ અને ભાજપનાં કાળુભાઈ ચાવડા વચ્ચે જંગ છે. દ્વારકામાં છઠ્ઠી વખત ચૂંટણી લડી રહેલા પબુભા માણેક અને કૉંગ્રેસના મેરામણ ગોરીયા વચ્ચે કાંટે કી ટકકર છે. ગોરીયા ખંભાળીયાની બેઠક બદલીને દ્વારકા લડવા ગયા છે.